Ministarstva zdravstva po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo zdravstva** (skraćeno **MZ**) čini jedno od ministarstava kantonalnih vlada u Federaciji Bosne i Hercegovine, nadležno za zdravstvo.
## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo zdravstva Republike Bosne i Hercegovine, a za ministra je tada imenovan Mustafa Beganović.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad zdravstvom dodijeljena je entitetima – Federaciji Bosne i Hercegovine i Republici Srpskoj – nakon čega su formirana entitetska ministarstva zdravstva, dok je u Federaciji Bosne i Hercegovine oblast zdravstva dodatno podijeljena na kantone.

## Nadležnosti 
Glavna osoba u ministarstvu zdravstva je kantonalni ministar zdravstva, koji ima pravo na jednog sekretara, dok je broj pomoćnika nejednako raspoređen po kantonima. u resornoj nadležnosti kantonalnog ministarstva zdravstva se nalaze sve zdravstvene ustanove čiji je osnivač kanton, kantonalni zavod za javno zdravstvo, kantonalni zavod za zdravstveno osiguranje i kantonalno vijeće za zdravstvo. Osim toga, u okviru kantonalnog ministarstva također djeluje glavni kantonalni inspektor.

### Djelokrug 
Kantonalno ministarstvo zdravstva je nadležno za obavljanje poslova koji proilaze iz nadležnosti kantona Federacije Bosne i Hercegovine u oblasti zdravstva. Te nadležnosti proilaze iz sljedećih federalnih zakona:

* Zakon o zdravstvenoj zaštiti 
* Zakon o zdravstvenom osiguranju
* Zakon o lijekovima
* Zakon o liječništvu
* Zakon o apotekarskoj djelatnosti
* Zakon o stomatološkoj djelatnosti
* Zakon o zaštiti stanovništva od zaraznih bolesti
* Zakon o pravima, obavezama i odgovornostima pacijenata
* Zakon o sestrinstvu i primaljstvu

Prema tome, kantonalno ministarstvo je nadležno za :

* zakonsko regulisanje zdravstva na području kantona 
* uređenje, vođenje i moguće reformisanje zdravstvene politike kantona
* regulisanje zdravstvene zaštite te praćenje zdravstvenog stanja stanovništva i zdravstvenih ustanova (privatnih i državnih) na području kantona te njihovu kategorizaciju
* planiranje i ostvarivanje kantonalnog programa za očuvanje i zaštitu zdravlja od zagađene životne okoline
* provođenje mjera zaštite stanovništva kantona od zaraznih bolesti
* sprečavanje pojave i liječenje ovisnosti
* organizaciju i rad mrtvozvorničke službe
* osnivanje zdravstvenih ustanova na području kantona
* saradnja sa humanitarnim i stručnim organizacijama, savezima, komarama i udruženjima na poslovima razvoja zdravstvene i stomatološke zaštite 
* zakonsko regulisanje alternativne medicine na području kantona
* odobravanje i zabrane rada ordinacijama, apotekama i laboratorijama i specijalizovanim trgovinama za promet medicinskim sredstvima na malo
* regulisanje, praćenje i poboljšanje stomatološke zaštite na području kantona
* proglašenje epidemija zaraznih bolesti na području kantona i prestanak usta, uz prethodnu saglasnost ministra zdravstva FBiH i na osnovu izvještaja zdravstvene ustanove i kantonalnog zavoda za javno zdravstvo i uz stručno mišljenje Fedralnog zavoda za javno zdravstvo
* vođenje registra apoteka zdravstvenih ustanova i privatnih apoteka na području kantona
* osiguranje dostupnosti lijekova
* i druge poslove utvrđene pomenutim zakonima

Osim toga je kantonalno ministarstvo zdravstva nadležno za organizaciju i regulisanje sistema kantonalnog zdravstvenog osiguranja, ali i za organizaciju i rad zdravstvenih ustanova čiji je osnivač, te investiranje u iste.

## Kantonalna ministarstva zdravstva 
### Bosansko-podrinjski kanton Goražde 
Na čelu ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde (skraćeno **MS BPKG**) se od 25. 4. 2017. nalazi Sabira Bešlija (Novi pokret). Sjedište ministarstva se nalazi u ulici 1. slavne viteške brigade 2a u Goraždu. Ministarstvo se sastoji od pet sektora: Sektor za socijalnu i dječiju zaštitu, Sektor za budžet i zdravstveno osiguranje, Sektor za zdravstvenu zaštitu i javno zdravstvo, Sektor za normativno-pravne poslove i Sektor za raseljena lica i izbjeglice i humanitarnu pomoć.

### Hercegovačko-neretvanski kanton 
Na čelu ministarstva zdravstva, rada i socijalne zaštite Hercegovačko-neretvanskog kantona (hrvatski: Ministarstvo zdravstva, rada i socijlne skrbi) se od 23. septembra 2015. godine nalazi Goran Opsenica (HDZ BiH). Sjedište ministarstva se nalazi u ulici Stjepana Radića 3 u Mostaru. Ministarstvo se sastoji od tri sektora: Sektor zdravstva, Sektor rada i Sektor socijalne zaštite (hrvatski: Sektor socijalne skrbi).

### Kanton 10 
Na čelu ministarstva rada, zdrastva, socijalne zaštite i izbjeglica Kantona 10 (hrvatski: Ministarstvo rada, zdravstva, socijalne skrbi i prognanih) se od 21. juna 2017. nalazi Vasilija Broćeta (SNSD). Sjedište ministarstva se nalazi u ulici Kralja Zvonimira u Tomislavgradu.

### Posavski kanton 
Na čelu ministarstva zdravstva, rada i socijalne politike Posavskog kantona se od 26. marta 2015. nalazi Damir Živković (HDZ BiH). Sjedište ministarstva se nalazi u ulici Jug I u Orašju. Ministarstvo se sastoji od dva sektora: Sektor rada i Sektor socijalne politike.

### Kanton Sarajevo 
Na čelu ministarstva zdravstva Kantona Sarajevo (skraćeno **MZ KS**) se od 26. decembra 2018. nalazi Amela Sofić (DF). Sjedište ministarstva se nalazi u ulici Reisa Džemaludina Čauševića 1 u Sarajevu. Ministarstvo se sastoji od tri sektora: Sektor za farmaciju, Sektor za zdravstvenu zaštitu i Sektor za pravne i finansijsko-ekonomske poslove.

### Srednjobosanski kanton 
Na čelu ministarstva zdravstva i socijalne poltike Srednjobosanskog kantona se od 15. februara 2019. nalazi Anto Matić (HDZ BiH). Sjedište ministarstva se nalazi u Staničnoj ulici 43 u Travniku. Ministarstvo se sastoji od dva sektora: Sektor za organizaciju zdravstva i Sektor za socijalnu politiku.

### Tuzlanski kanton 
Na čelu ministarstva zdravstva Tuzlanskog kantona (skraćeno **MZ TK**) se od 27. novembra 2015. nalazi Bahrudin Hadžiefendić (SBB). Sjedište ministarstva se nalazi u Rudarskoj ulici 72 u Tuzli. Ministarstvo se sastoji od jednog sektora, Sektora za zdravstvo.

### Unsko-sanski kanton 
Na čelu ministarstva zdravstva, rada i socijalne politike Unsko-sanskog kantona se od 17. oktobra 2018. nalazi Hazim Kapić (DF), dok se njegovo sjedište nalazi u ulici Alije Đerzeleza 6 u Bihaću.

### Zapadnohercegovački kanton 
Ministar zdravstva, rada i socijalne zaštite Zapadnohercegovačkog kantona (hrvatski: Ministarstvo zdravstva, rada i socijalne skrbi) je od 4. februara 2015. Stjepan Bogut (HDZ BiH). Sjedište ministarstva se nalazi u ulici Stjepana Radića u Grudama.

### Zeničko-dobojski kanton 
Ministar zdravstva Zeničko-dobojskog kantona (skraćeno **MZ ZDK**) je od 23. novembra 2015. Dragoljub Brenjo (SBB). Sjedište ministarstva se nalazi u ulici Abdulaziza Aska Borića 2B u Zenici.

## Reference 
Kategorija:Ministarstva vlada kantona u Federaciji Bosne i Hercegovine